CELEX: 31985R0402
Language: el
Date: 1985-02-15 00:00:00
Title: Κανονισμός (ΕΟΚ) αριθ. 402/85 της Επιτροπής της 15ης Φεβρουαρίου 1985 για εβδόμη τροποποίηση του κανονισμού (ΕΟΚ) αριθ. 1371/84 περί καθορισμού των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων

Avis juridique important

|

31985R0402

Κανονισμός (ΕΟΚ) αριθ. 402/85 της Επιτροπής της 15ης Φεβρουαρίου 1985 για εβδόμη τροποποίηση του κανονισμού (ΕΟΚ) αριθ. 1371/84 περί καθορισμού των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  

Επίσημη Εφημερίδα αριθ. L 048 της 16/02/1985 σ. 0029 - 0029

***** ΚΑΝΟΝΙΣΜΟΣ (ΕΟΚ) αριθ. 402/85 ΤΗΣ ΕΠΙΤΡΟΠΗΣ  της 15ης Φεβρουαρίου 1985  για εβδόμη τροποποίηση του κανονισμού (ΕΟΚ) αριθ. 1371/84 περί καθορισμού των λεπτομερειών εφαρμογής της συμπληρωματικής εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1557/84 (2), και ιδίως το άρθρο 5γ παράγραφος 7,  τον κανονισμό (ΕΟΚ) αριθ. 857/84 του Συμβουλίου της 31ης Μαρτίου 1984 που αφορά τους γενικούς κανόνες για την εφαρμογή της εισφοράς που αναφέρεται στο άρθρο 5γ του κανονισμού (ΕΟΚ) αριθ. 804/68 στον τομέα του γάλακτος και των γαλακτοκομικών προϊόντων (3), όπως τροποποιήθηκε τελευταία από τον κανονισμό (ΕΟΚ) αριθ. 1557/84, και ιδίως το άρθρο 13,  Εκτιμώντας:  ότι ο κανονισμός (ΕΟΚ) αριθ. 1371/84 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3372/84 (5), καθόρισε τις λεπτομέρειες εφαρμογής της συμπληρωματικής εισφοράς·  ότι το άρθρο 12 παράγραφος 2 του κανονισμού (ΕΟΚ) αριθ. 1371/84 προβλέπει ότι η είσπραξη της συμπληρωματικής εισφοράς πραγματοποιείται εντός σαράντα πέντε ημερών μετά τη λήξη κάθε τριμήνου· ότι υπάρχει λόγος, λαμβανομένων υπόψη των δυσκολιών διοικητικού χαρακτήρα που προκύπτουν σε ορισμένα κράτη μέλη, να επιτραπεί η είσπραξη της εισφοράς για το τρίτο τρίμηνο εντός προθεσμίας εξήντα πέντε ημερών·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 15 παράγραφος 1 του κανονισμού (ΕΟΚ) αριθ. 1371/84, το ακόλουθο στοιχείο προστίθεται στο κείμενο:  «δ) τα κράτη μέλη, εκτός της Ελλάδας και της Ιταλίας, επιτρέπεται να εισπράξουν, εντός εξήντα πέντε ημερών από τις 31 Δεκεμβρίου 1984, την οφειλόμενη εισφορά για το τρίτο τρίμηνο εφαρμογής.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 15 Φεβρουαρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 150 της 6. 6. 1984, σ. 6.  (3) ΕΕ αριθ. L 90 της 1. 4. 1984, σ. 13.  (4) ΕΕ αριθ. L 132 της 18. 5. 1984, σ. 11.  (5) ΕΕ αριθ. L 313 της 1. 12. 1984, σ. 47.